Taniqli basketbolchi Kobe Brayant tarixni eslab, "Barselona" klubining sobiq yarim himoyachisi Ronaldino bir vaqtlar o‘ziga 17 yoshli Messining kelajagi haqida aytgan gaplarini esladi. "Bir vaqtlar, ancha vaqtlar oldin "Barselona" Los-Anjyelesga kelgandi. O‘shanda do‘stim Ronaldino bilan ko‘rishganman va biz ancha vaqtgacha suhbatlashganmiz. Va u menga: "Kobe, senga mana bu yigitchani tanishtirmoqchiman. U vaqti kelib dunyo futboli tarixidagi eng kuchli futbolchiga aylanadi", degandi. Men esa: "Nima? Axir sensan-ku eng kuchli futbolchi", deya javob qaytargandim. Ammo u gapida davom etib, "Yo‘q, yo‘q, mana bu yigitcha eng kuchli futbolchi bo‘ladi!", degan. O‘sha yigitcha Lionel Messi edi va u hali 17 yoshda edi", - deydi Brayant.